timothydillan/balinese-cpt-corpus huggingface dataset:
Bulgogi (hangeul; 불고기) inggih punika olah-olahan ulam saking Koréa. Ulam sané kaanggén minakadi ulam sampi utawi sirloin. Bulgogi kadagingin basa sané kakaryanin saking kecap asin sané kancampur antuk gula kadagingin rempah lianan. Sadurunge kaajeng, ketahnyané bulgogi kabungkus antuk don selada, kadagingin kumchi, kasuna sané matebih tebih miwah basa lianan.

Galeri

Pustaka

Ajengan Koréa
Tteokbokki (aksara Bali; aksara hangeul;떡볶이) inggih punika sanganan saking korea sané kakaryanin saking tteok sané malakar aji tepung baas. Tteok puniki kamasak kadagingin basa gochujang sané lalah miwah manis.Tteok wénten sané lantang miwah bunter. Sanganan puniki wantah sanganan tradisional sané makeh pisan kapanggihin ring korea. Yening cingakin saking sejarahnyane, sanganan puniki wénten ring zaman Dinasti Joseon. Daweg punika sanganan tteokbokki kawastanin gungjung tteokbokki. Ring masa Joseon, sanganan puniki marupa huintteok sané kamasak antuk kecap asin kadagingin ulam sampi, bagogari, kecambah kacang ijo, peterseli, shiitake, wortel, miwah bawang bombay. Rasanyané doh malianan sareng sané kauningin mangkin.

Galeri

Pustaka

Ajengan Koréa
Jajangmyeon utawi jjajangmyeon (hangeul; 자장면) inggih punika ajeng-ajengan saking Koréa sané marupa mi.Jajangmyoen mawit saking kruna jajang sané maarti saus magoreng miwah myeon sané maarti mi.Jajangmyeon wantah mi sané madaging saus kacang kedele selem. Warnan sausnyané selem. Ajeng-ajengan puniki polih pengaruh saking Tionghoa. Ring Tionghoa ketah kabaos Zhajiangmian. Saus jajangmyeon kakaryanin antuk pasta kacang kedele selem sané kabaos chunjang (hangul: 춘장)ketah kawewehin antuk bawang sané katektek, zucchini miwah ulam utawi ajeng-ajengan segara. RIkala masak saus ketah taler kawewehin antuk cornstarch (silih tunggil pati sané kakaryanin antuk tepung jagung)puniki sané ngawinang sausnyané kentel. Pasta kacang kedelae (chunjang) kakaryanin antuk kedele sané kanyahnyah.
Jajangmyeon madué varian lianan sakadi ganjajangmyeon (간자장면) utawi jajangmyeon sané kasajiang antuk mi sané sausnyané kapisahangan nenten kacampur. Variasi lianan inggih punika samseon jajangmyeon (삼선자장면) sané nganggén saus saking campuran ajengan laut sakadi cumi, udang sakewanten nenten naenin nganggén ikan. yéning sarahina, anake Koréa nenten maosang kruna myeon, wantah maosang sané cendet manten sakadi jajang, ganjajang, samseon jajang utawi samseon ganjajang.

Galeri

Pustaka

Ajengan Koréa
Gili inggih punika silih tunggil nusa sané alit pisan. Rumasuk ring kategori puniki inggih punika nusa karang, nusa pasir, nusa sané wénten ri tatkala surut, miwah nusa endapan ring tengah tukad, kruna gili pateh keanggén olih Wong Jawa sané meneng ring sisi kangin. Ring Basa Inggris kauningin antuk islet saking kruna islette , punika kruna saking basa Prancis kuna, sané ngambarang nusa sané majimbar alit, menawi nentén kapastika jimbar ipun.

Pustaka

Géograpi
Nusa
Omurice utawi inggih punika ajeng-ajengan saking Jepang miwah Koréa. Omurice ajengan marupa nasi putih sané kagoreng sareng saus tomat miwah kabungkus antuk taluh magoreng omelet. Wastan omurice punika saking kruna omelet miwah rice. Nasi ring omurice ketah kadagingin ulam ayam, udang, cumi miwah oong taler bawang bombay. Nasi ring omurice kagenahang ring duur talur madadar sané stengah lebeng sané kakaryanin ring pangorengan, raris taluh punika kabadingang ngawinang nasi kakaput baan taluh dadar. Sané mangkin wénten varian omurice antuk kuah kari, taler wénten sané nganggén saus Hayashi rice.

Pustaka

Pranala jaba

JunsKitchen. "Fluffy Omurice (Japanese Omelet Rice)", YouTube.com
Setsuko Yoshizuka. "Omu Rice ", JapaneseFood.About.com

Ajengan Koréa
Jjamppong (hangeul; 짬뽕)inggih ajeng-ajengan saking korea marupa mi. Jjampong wantah mi korea sané lalah kacampur antuk ulam segara miwah gochugaru (bubuk lada merah). Jjampong puniki keni pengaruh saking Tiongkok. Minyané kakaryanin saking tepung gandum, mawinan minyané geles-geles. Kuahnyané mawarna barak miwah lalah.

Pustaka

Pranala jaba

Sup bé miwah bé pasih
Ajengan Koréa Cina
Ajengan mie Koréa
Sup mie
Ajengan Koréa
Mandu () (hangeul;만두) inggih punika sanganan saking Koréa marupa pangsit sané kakaryanin antuk tepung kadagingin ulam mabumbu, oong, tahu, jukut-jukutan miwah sané lianan. Mandu sané sampun sayaga kamasak punika prasida kalablab antuk sup kaldu sané panes, kakukus, kagoreng utawi kaajeng antuk kuah kaldu sané dingin. Mandu rauh ring Koréa saking zaman Dinasti Goryeo. Mandu wantah ajeng-ajengan sané rauh saking china. Ring panglimbak jagate mangkin, mandu kaajeng ri kala musim dingin miwah ri kala ngrayaang warsa baru Seollal utawi warsa baru Imlek.

Galeri

Pustaka

Pranala jaba
Golden Mandu (Korean Dumplings) (Kate's Global Kitchen, by Kate Heyhoe)
Traditional Mandu Recipe , Koréan-Cooking.com

Ajengan Koréa
Tabia bun (Piper retrofractum), ring basa Inggris kauningin antuk Balinese long pepper utawi Javanese long pepper, silih tunggil tetanduran saking kaluwarga Piperaceae, woh ipun keanggén lakaran basa-basa, don ipun keanggén urab. Woh Piper retrofractum pateh ring rasa tur wentuk ipun sareng Tabia bun India (P. longum). Ring Kamboja, mawasta ដីប្លី (Dei-Phlei) lan, ring Thailand mawasta ดีปลี (Dee'bPlee).

Tetanduran punika wantah rerambatan ageng diameter batang ipun 3–4 mm. Don ipun rumasuk glabrous, lanceolate, sareng pucuk acuminate miwah basis asimetris, kirang langkung lantang 10–12 cm miwah jimbar ipun 3–3.5 cm. Rambatan duiin ipun rumasuk dioecious, sané lanang 5 cm miwah istri kirang langkung 4 cm miwah jimbar ipun 0.5–1 cm, miwah akehan ovarium nempel ring sumbu. Woh ipun mawentuk bunder miwah kasusun padet ring sumbu.

Pustaka

Pranala jaba
Plants Profile for Piper retrofractum (Balinese long pepper)
Cicing Kintamani utawi cicing gémbrong inggih punika ras cicing sané maasal saking Kintamani, Bangli, Bali. Cicing kintamani lumbrah kapiara olih krama Bali.

Ring warsa 2019 ras cicing kintamani ngamolihang pengakuan saking FCI.

Lelintihan
Studi genetik menunjukan cicing kitamani asli saking Bali miwah maasal saking cicing jalanan. Leluhur cicing kintamani neked ring bali 3,000 warsa dumunan miwah kaisolasi ngantos mangkin.

Karakteristik
Cicing kintamani madué bulu sané lantang, tendasné ageng, miwah madué gidat miwah pipi sané asah. Cicing kintamani idup sewai-wai sekadi cicing lianan, ia lakar nyoncong tanah sané kaagén genah ngubuh pianakné wénten masih sané idup ring goa-goa cenik ring Kintamani. Cicing kintamani boh tekén manusa sakéwala tetep madué sifat asertif sané ngaénang ia cocok kaangén cicing penjaga.

Warna bulu sané paling kadoting ingih punika sané mawarna petak miwah mewarna krem ring kuping né. Standar FCI taler nerima cicing kintamani sané mawarna soklat kakuningan (krem), barak, selem miwah brindle.

Tegeh cicing Kintamani muani inggih punika 49-57 centimeter miwah sané lua tegehnyané 44-52 Centimeter. Rupa cicing kintamani sané kadotin inggih punika madué kuping sané jegjeg, ikuh sané eleg kamukak, mabulu sedeng utawi dawa, memata soklat miwah makulit selem.

Bikas

Akreditasi

Pustaka

Pranala jaba

Standarisasi Anjing Kintamani-Bali
Forum Pencinta Anjing Kintamani Bali

Cicing
Buron ring Bali
Buron
Indonésia wantah negara sané madué gunung pinih akéh ring guminé. Kirang langkung 500 gunung api kasebar ring sajebag Indonésia.

Kelompok Géograpis

Sumatra

Wit Global Volcanism Program.

Selat Sunda miwah jawa

Wit Global Volcanism Program.

Kepulauan Sunda Kecil

Wit Global Volcanism Program.

Laut Banda

Wit: Global Volcanism Program.

Sulawesi miwah Kepulauan Sangihe

Wit: Global Volcanism Program.

Halmahera

Wit: Global Volcanism Program.

Lis Letusan

Jumlah korban diri masumber saking Survei Vulkanologi Indonésia, lanTanguy et al. (1998).

cutetan: cv= letusan ventilasi sentral, pf=aliran piroklastik, lf=aliran lava, lm=lumpur lahar, cl=letusan danau kawah, ph=letusan freatik, ld=ekstrusi kubah lava, cc=keruntuhan kaldera, se=letusan bawah laut, fa=aktivitas fumarol, rf=letusan celah radial.

Pustaka

Cingak malih
Gunung Api ring Indonésia
Lis linuh Indonésia
Lis Gunung Api

Pranala jaba
Volcanological Survey Indonesia
Indonesian Volcanoes and mountains of Indonesia
Ramyeon utawi Ramyun (hangeul; 라면) inggih punika ajeng-ajengan saking korea sané marupa mi kuah. Ramyeon kakaryanin antuk mi basah utawi mi instan. Ramyeon silih tunggil ajeng-ajengan sané kasub nenten wantah kaajeng olih janma korea kemanten sakewanten ngantos ka eksport ring luar negeri sakadi Cina, Hong Kong, Makau, Jepang, miwah Indonésia. Ramyeon Koréa ketahnya madué rasa lalah sané khas. Ring Koréa Selatan, merek Shin Ramyun sané pinih kasub miwah kawéntenanyané pinih akeh.

Pustaka

Ajengan Koréa
Jjigae (Koréan: 찌개, ) wantah istilah sané kaanggén maosang ajeng-ajengan korea marupa sup sané kamasak miwah kagenahang ring panci cerik kasiagayang majeng ring porsi adiri kemanten. Dagingnyané marupa ajeng-ajengan segara, jukut-jukutan, ulam, miwah tahu. yéning bandingang sareng sup saking kebudayaan barat, jjigae madué kuah sané akedik.
Ajeng-ajengan puniki rasanyané lalah riantukan kadagingin tabia. Jjigae ketahknyané kaajeng ri kala kantun panes pinaka ajeng-ajengan ri kala musim dingin. Jjigae malianan sareng jeongol yéning cingakin saking panci sané kaanggén. yéning jeongol punika kasiagayang antuk panci sané ageng, miwah kaajeng olih lintangan tekén kalih diri.

Pustaka

Pranala jaba

Ajengan Koréa
Kimchi jjigae () inggih punika ajeng-ajengan Koréa marupa sup sané rasanyané lalah. Sup puniki kalalab antuk panci sinarengan sareng kimchi miwah yéh tabia saking kimchi . Sup puniki madaging jukut-jukutan sakadi sawi putih miwah don bawang. Lianan ring punika kimchi jjigae madaging tahu miwah ajeng-ajengan segara utawi ulam bawi.
Kimchi jjigae wantah ajeng-ajengan sané sering pisan kakaryanin olih anake Koréa ring jumah soang-soang pinaka timpal nasi. Bahan-bahan sup puniki dangan pisan kapolihang, miwah makaryanyané nenten ja meweh. Kimchi sané sampun masem ngamedalang sup sané bonnyané keras miwah ketah kabaos jaan. Sang sané ngadol kimchi, ketah minayang kimchi anyar miwah kimchi masem sané sampun sue kafermentasi.

Pustaka

Pranala jaba

Gimchi-jjigae - Official Seoul City Tourism

Ajengan Koréa
Lis puniki wantah lis linuh ageng sané wénten ring Indonésia - sekadi sané kasinahang olih geologi daerah miwah aktivitas volkanik- akeh linuh sané mamagnitudo alit terjadi secara regular sawiréh Indonésia magenah ring lempeng bumi tektonik.

Linuh

Cingak Malih
Linuh
Badan Météorologi, Klimatologi, miwah Geofisika (BMKG)
Badan Nasional Penanggulangan Bencana (BNPB)

Pustaka

Sumber

Pranala Jaba

Hayes, G.P. et al. 2013, Seismicity of the Earth 1900–2012 Sumatra and vicinity: USGS Open-File Report 2010–1083-L, scale 1:6,000,000
Jones, E.S. et al. 2014, Seismicity of the Earth 1900–2012 Java and vicinity: USGS Open-File Report 2010–1083-N, 1 sheet, scale 1:5,000,000, Seismicity of the Earth 1900-2012 Java and vicinity
Benz, H.M. et al. 2011, Seismicity of the Earth 1900–2010 New Guinea and vicinity: USGS Open-File Report 2010–1083-H, scale 1:8,000,000.
Méter saking kruna benda Yunani μέτρον, "ngukur") punika silih tunggil satuan dasar saking lantang ring Sistem Satuan Internasional (SI) sané kasimbol antuk m.
Méter kapolihang saking lantang jalur sané kamargiang olih sinar ring genah hampa udara per detik.
Méter ring awal warsa 1793 kapolihang saking seperdasa yuta doh saking khatulistiwa ka Kutub Kalér ring selantang bunderan ageng, punika bunderan gumi kirang langkung km. Ring 1799, méter kadéfinisi malih ring prototipé pangukuran méter (perkakas aktual sané keanggén nguuwahin warsa 1889). Ring 1960, méter malih kaukur ulang nganggén akéh lantang gelombang punika ring garis émisi krypton-86 sané sampun katentuang. Définisi sané mangkin keambil saking warsa 1983 taler keanyarin alit ring warsa 2019.

Pustaka
Pura Agung Blambangan inggih punika silih tunggil pura sané magénah ring désa Tembokrejo, Kecamatan Muncar, Kabupatén Banyuwangi, Jawa Timur, Indonésia. Pura puniki pura pinih ageng saking 92 pura sané wénten ring Kabupatén Banyuwangi. Piodalan pura puniki ring rahina Kuningan. Wenten 21 pemangku miwah 17.000 umat Hindu ring Banyuwangi.

Pustaka

Kabupatén Banyuwangi
Blambangan
Pura ring Jawa Timur
Park Shin-hye (, Hangeul: 박신혜) embas ring Kota Gwangju, Républik Koréa, 18 Pébruari 1990 wantah aktris miwah model saking Koréa Selatan. Dané ngawitin dados aktris saking alit, ring drama Koréa Stairway to Heaven (2003). Ring warsa 2006, dané main drama seri Koréa-Jepang Tree of Heaven (2006) miwah kasub tenar pinaka pragina utama ring drama TV Koréa You're Beautiful (2009), Heartstrings (2011), Flower Boys Next Door (2013), The Heirs (2013), Pinocchio (2014–2015), Doctors (2016), miwah Memories of the Alhambra (2018-2019). Ring warsa 2015 dané kacatat ring Forbes pinaka "40 Selebriti Paling Kuat" ring Koréa.

Pustaka

Pranala jaba
Situs Resmi ring Jepang
Situs Resmi ring Korea
4 [aksara Bali; ] (pat, papat) inggih punika silih tunggil angka, sistim wilangan, miwah aran saking glyph sané ngwakilin angka punika. Angka puniki mawit saking wilangan asli ring antara 3 miwah 5.

Panganggen
Arah mata angin utama (kaja, kelod, kauh, miwah kangin).
Sasih ring 1 caturwulan.
Digit binér sané ekuivalen sareng 1 digit héksadésimal.
Kaki ring makhluk hidup tetrapoda.
Kuadran ring Sistem koordinat Kartesius.
Nomor atom Bérilium.
Roda minimal ring kendaraan bermotor sané madué hak ngranjing margi tol ring Indonésia.
Roda ring mobil (sedan, jeep, minibus, truk mini ¾).
Sisi miwah sudut ring persegi miwah segiempat.
Warsa siklus pelaksanaan Olimpiade, Piala Dunia FIFA, Piala Eropa, Asian Games, Pekan Olahraga Nasional, Piala Asia, miwah makudang kejuaraan olahraga liyanan.

Pustaka

4
4
Wilangan asli
Haejangguk (hangeul;해장국) inggih punika ajeng-ajengan marupa guk. Dumun, Haejangguk kaajeng kaanggén ngelingang raga risampuné punyak riantukan nginem sul, punika mawinan Haejangguk puniki kawastanin sulguk. Kasuen-suen, haejangguk kaloktah pinaka ajeng-ajengan sané populer ring rahina wengi. Haejangguk kasurat ring buku masak Dinasti Joseon ring warsa 1600-an antuk nama seongjutang. Haejangguk ring wewidangan Koréa malian-lianan tata cara makaryanyane. Ring Seoul kawewehin doenjang, tulang sampi, kol cina, miwah getih segar.Ring Jeonju, haejangguk kamasak kadagingin kecambah miwah kuah saking kaldu, taluh miwah jeotgal.

Pustaka

Ajengan Koréa
Jaya Suprana (Phoa Kok Tjiang) () inggih punika silih tunggil tokoh Indonésia sané ngadegang Museum Rekor Indonésia (MURI). Saking yusa 10 bulan dané meneng ring Semarang miwah makéh polih kultur budaya jawa. Kauningin pinaka sang sané unik, jenius miwah kreatif taler makeh pisan madué bakat. Dané taler maduè paiketan sanè becik sareng tokoh politik, kasenian miwah agama. Danè dados pianis, komponis, pangawi, public speaker, tv presenter, kartunis, kelirumolog, humorolog, filantropis, pemerhati masalah sosial, budayawan miwah pengusaha.

Pustaka

Tokoh Indonésia
Heartstrings (Hangul: 넌 내게 반했어, Romanisasi: Neon Naege Banhaesseo, utawi : You've Fallen for Me) inggih punika melodrama saking Koréa Selatan Indik pasawitran , tresna miwah sané kaaptiang ring kahuripan. Heartstring nyritayang indik mahasisya ring universitas seni. Drama puniki nyihnayang pikobet yowana sané madué cita-cita ring dunia musikal. Drama puniki nyritayang Lee Shin mahasiswa jurusan seni Musik modern sané tresna ring dosennyane. Lee Shin anak muani sané bagus, dueg main musik sakewanten kalem miwah cuek. Lee Shin raris tresna ring Lee Gyu Won mahasisya saking jurusan Musik Tradisional sané setata ceria. Lee Gyu Won ngambil jurusan musik tradisional riantukan pekaknyané pinaka musisi tradisional sané kasub miwah madué manah mangda cucunyané dados pelopor ring musik tradisional.

Pustaka

Drama Koréa
Kūkai (空海) utawi sané kasub kauningin pinaka Kōbō-Daishi (弘法大師) (774-835) inggih punika bhiku, pangawi puisi miwah seniman saking jepang pinaka sang sané ngwangun Shingon. Kūkai kauningin pinaka sang sané waged ring kaligrafi Jepang, miwah pinaka ahli teknik. Yadiastun nénten kapanggihin bukti sané sida becik nyihnayang, sakewanten Kūkai kabaos pinaka sang sané ngawi aksara katakana miwah hiragana. Makéh karya kekawian sané mabuat pisan kirang langkung 50 naskah indik agama sané katulis miwah sampun katerjemahang ring basa Inggris olih Yoshito Hakeda.

Pustaka

Pranala jaba
Biografi Kūkai

Tokoh Jepang
Sunda Wiwitan (ring Aksara Sunda kasurat ) silih tunggil agama sané madué kapercayaan mamuja majeng kekuatan palemahan miwah pitara sané manunggal ring palemahan, kamargiang olih krama tradisional Sunda. Menawi wénten sané nikayang Agama Sunda Wiwitan puniki medué unsur monoteisme kuna, punika ring duur para pangersa miwah hyang ring pantheon nyané wénten entitas tunggal sané pinih duur, maha kuasa sané nénten mawujud kauningin antuk Sang Hyang Kersa sané kepatehang antuk Tuhan Sané Maha Ésa.

Krama ajaran puniki prasida katemu ring makudang-kudang désa ring propinsi Banten miwah Jawa Barat, sekadi ring Kanekes, Lebak, Banten; Ciptagelar Kasepuhan Banten Kidul, Cisolok, Sukabumi; Kampung Naga; Cirebon; miwah Cigugur, Kuningan. Mawit saking krama ipun, Sunda Wiwitan punika kapercayaan sané keanut sampun sué olih wong Sunda sadurung rauhné agama Hindu miwah Islam.

Sesuratan

Sabri, M.; Musyahidah, S. (2015). Agama Mainstream, Nalar Negara dan Paham Lintas Iman: Menimbang Philosophia Perennis. Jurnal Diskursus Islam. 3 (1).

Pustaka

Agama ring Indonésia
Kapercayaan tradisional Indonésia
Budaya Sunda
Filsafat Sunda
Teologi Sunda
Istana Gyeongbok, utawi Gyeongbokgung (), taler kasengguh dados Puri Gyeongbokgung utawi Puri Gyeongbok, inggih punika istana sané magenah ring sisi kalér kota Seoul (Gangbuk), Koréa Selatan. Istana puniki rumasuk istana sané ageng sané kawangun ring era Joseon ri kala Dinasti Yi ngingsirang ibu kota ring Seoul. Kaadegang ring warsa 1395, magenah ring sisi kalér Seoul, Koréa Kelod. Sané pinih ageng saking Lima Puri Agung Joseon sané kawangun olih Dinasti Joseon, Gyeongbokgung mawiguna dados genah nyeneng Raja saking dinasti Joseon, jeroan Raja, taler genah pameréntahan Joseon.

Istana Gyeongbok aslinyané kawangun ring warsa 1394 olih Jeong do jeon, dané wantah arsitek. Istana puniki uwug ri kala wénten invasi Jepang ring Koréa warsa 1592-1598 miwah kawangun malih ring warsa 1860-an antuk 330 kompleks bangunan madaging 5.792 kamar. Kawangun ring wewidangan sané jimbarnyané 410.000 meter persegi, Istana Gyeongbok pinaka simbol kaagengan kerajaan miwah janma Koréa. Risampuné Ratu Myeongseong kasedayang olih delik sandi saking Jepang ring warsa 1895, Raja Gojong matilar saking istana sareng kulawarga lianan miwah nenten mawali malih.

Ring warsa 1911, pamréntahan Jepang sané sedeng nyajah Koréa nguwugang bagunan sami sajabaning 10 wewangunan utama , miwah ngwangun wewangunan pemerintah Jepang majeng ring gubernur jenderal Koréa ring ajeng genah Tahta.

Wewangunan utama saking Istana Gyeongbok rumasuk Geunjeongjeon, Genah Tahta Raja (sané pinaka harta nasional Koréa Selatan nomor 223) miwah Paviliun Gyeonghoeru (harta nasional nomor 224) sané madué kolam bunga tunjung miwah 48 tiang tonggak granit.

Istana Gyeongbok sané mangkin kabukak ring umum, ngranjing ring Istana Gyeongbokgung majeng ring tamiu duranegara mayusa 19-64 inggih punika 3.000 Won (kirang langkung Rp 39.000). Ring lansia utawi anak lingsir mayusa 65 langkungan nenten naur tiket utawi gratis. Ring Istana Gyeongbok taler wénten Museum Nasional Rakyat Koréa (National Folk Museum of Koréa) ring tengahnyane.

Pustaka
Kaharingan silih tunggil agama tradisional sané keanut oleh akéh Dayak ring Kalimantan, Indonésia; khusus nyané ring Kalimantan Tengah, menawi akéh sané ngegingsir dados Kristen utawi Islam. Kacawang akéh wong Dayak sané ngemargiang tradisi agama Kaharingan, menawi sering nikayang dané nyarengin situnggil agama ring Indonésia sané keakuin mangda nénten keni diskriminasi.

Konsep "Pemargi Urip", miwah sistem kapercayaan puniki ngecangkup konsep akéh déwa taler wénten situnggal déwa pinih duur—wiyadin wénten hasil saking menuhin kaperluan antuk "Satu Tuhan Yang Maha Esa" (Ketuhanan Sané Maha Esa), sané sila kapertama ring ideologi negara Indonésia Pancasila. Pengaruh Hindu-Jawa kawéntenang ring iriki, taler pameréntah Indonésia ngenyingakin punika Hindu tradisional mawinan pamerentah Indonésia wantah mingakuin enem agama resmi, miwah Kaharingan nénten situnggil saking nika.

Upacara utama Kaharingan punika upacara Tiwah, dudonan upacara ipun kamargiang asasih, ring karya punika akéh nagturang yadnya beburon sekadi kebo, sampi, bawi, taler ayam, keaturang majeng atma, pitara miwah déwa.

Genah maturan ipun kewastanin Balai Basarah utawi Balai Kaharingan taler situnggil kitab suci kauningin antuk Panaturan, Talatah Basarah (kelompok maturan) miwah Tawar (pinaka ngerereh wantuan Ranying Hatalla Langit utawi Tuhan taler para Pitara, dané ngaturang beras).

Pustaka

Cingak malih

Anito
Babaylan
Genius loci
Kami
Kupua
Moai
Nuku-mai-tore
Taotao Mona
Tiki
Yōkai
Shinto

Pranala jaba
Kaharingan entry on adherents.org
The Development of the Hindu Kaharingan Religion
Kepercayaan Kaharingan pada suku Dayak (suku terasing) di pedalaman Kalimantan Selatan
The hindu-kaharingan faith of the dayaks and local wisdom to preserve precious rainforests
Hindu Kaharingan
Kaharingan

Agama tradisional
Hindu ring Indonésia
Bila (Aegle marmelos), juuk-juukan utawi Rutaceae satmaka tetanduran taru sané measal saking Asia tropika miwah subtropika. Tetanduran puniki akéh ketandur menawi nénten karunguang sanget wantah keambil woh nyané. Bila kantun makluwarga sareng kawista. Ring Jawa kaloktah antuk maja taler ring India kasub antuk bael.

Tetanduran prasida tumbuh ring palemahan keras, sekadi suhu sané ekstrem; saking 49°C ring masan panes ngantos -7 °C ring masan dingin ring Punjab (India), ring duur genah nganti +1.200 m. Ring Asia Kelod-Kangin, bila wantah prasida masekar miwah mawohan ri kala masan panes, taler nénten katemu ring elevasi ring duur 500 m. Bila prasisa meadaptasi ring tanah rawa, ring tanah tuh, taler toleran majeng tanah sané basa.

Warna kulit woh bila mewarna ijo menawi daging ipun mewarna jenar. Ambu woh ipun arum taler toyan ipun manis. Sekadi juuk, woh bila prasida kaolah dados serbat, selai, sirop, utawi nektar. Kulit nyané kakaryanin marmalade.

Tiosan
Ring Kakawin Siwalatri Kalpa kanikayang taru puniki dados genah I Lubdaka sané dados juru boros ri kala ngecala saking samong ngantos semangan, don taru punika kakepuk mangda ida nénten kasirep.

Ring Usada Taru Pramana taru puniki kanikayang prasida keanggén tamba sungkan beteg.
Titiang taru bila, daging panes, daun engket sami panes, akah dumalada, babakan titiang panes, dados anggén tamba beteg, ra, kesuna jangu, yéh, cuka, anggén wedak selid soré.

Ring babad Indonésia, bila kekait antuk asal wastan kerajaan Majapahit. Kaloktah lelintihan, Raden Wijaya, sané ngewedar kerajaan kapertama, polih sapetak tanah ring wewengkon Tarik (Terik utawi Trik; genah sané kapastika kantun kaprebatang). Rikala ngewangun wewengkon punika, wénten parekan ipun sané ngajeng woh bila. Woh sané keajeng punika pait. Punika wewengkon irika kewastanin "Majapahit" utawi "Wilwatikta" (wilwa, bila/maja; tikta, bila/pahit)

Pustaka

Pranala jaba
Info tentang buah ini dari Universitas Purdue
Info dari IPTEK.NET
Lontar Usada Taru Pramana

Tetanduran
Woh-wohan
A utawi A kara inggih punika silih tunggil aksara swara (aksara vokal) ring sistem panyuratan aksara Bali. Aksara puniki dados pralambang suara /a/, pateh tekén aksara अ (A) ring aksara Déwanagari, kruna A ring alfabet Latin, utawi aksara alfa (α) ring alfabet Yunani.

Wangun

A kara dirgha

Pustaka
Tinggen, I Nengah. 1993. Pedoman Perubahan Ejaan Bahasa Bali dengan Huruf Latin dan Huruf Bali. Singaraja: UD. Rikha.
Surada, I Madé. 2007. Kamus Sanskerta-Indonésia. Surabaya: Penerbit Paramitha.
Simpen, I Wayan. Pasang Aksara Bali. Diterbitkan oleh Dinas Pendidikan dan Kebudayaan Provinsi Daérah Tingkat I Bali.

Catetan batis

Cingak masih
Ha

Aksara Bali
Aksara suara